Radio Pooki

**Radio Pooki** on valtakunnallinen radiokanava, joka soittaa kotimaista tanssimusiikkia.

Raahelaislähtöisen Pookin alkuperäinen kuuluvuusalue on sijainnut Pohjois-Pohjanmaalla. Nykyisin sataprosenttisesti kotimaista iskelmämusiikkia soittavan kanavan musiikkilupaus on "Kotimaisen tanssimusiikin parhaat". Ohjelmistoon kuuluu arkisin *Pookin Aamu* – Paavo Törmi ma-pe klo 6–10. *Pookin Päivä* – Jussi Häkkilä ma-pe klo 10–14. *Pookin Iltapäivä* – Marja Ollakka ma-pe klo 14–18. *Tamminen & Salovaara* – Sari Tamminen ja Pertti Salovaara ma-ti klo 18–22. *Laulu elämälle!* – Marko Maunuksela ti ja to klo 12–13. *Pooki Viihteellä* – Joonas Hepola ke klo 18–21. *Kuuntele Tomppaa* – Tommi Hedberg to klo 18–22. *Pookin Perjantai-ilta* – Ari Kettukangas pe klo 18–22. Osto- ja myyntiohjelma *Puotipuksut* ti klo 16–18 ja la klo 9–12. Muita kanavan juontajia ovat Kati Jurkko, Kalle-Kari Leppäjärvi, Suvi Hiltunen. Pookin ohjelmapäällikkönä toimii Mika Kuki.

Vuodenvaihteessa 2020–2021 MTV alkoi tuottaa uutisia Radio Pookille, jotka päättyivät 4. huhtikuuta 2024 klo 22 uutisiin. Tekoälyn lukemat uutiset alkoivat 5. huhtikuuta 2024. Uutiset tuottaa STT.

Kanavan toimitusjohtajana toimi aikaisemmin Tapio Järvelä, mutta kanavan siirryttyä SBS Finlandin omistukseen vuonna 2012, toimitusjohtajaksi vaihtui Leena Puntila. Radio Pookilla on myös oma mainostuotanto. Radio Pookin toimitukset sijaitsevat Raahen Ollinkalliontiellä ja Oulun Isokadulla. Oulussa samoissa tiloissa toimii myös muita Bauer Median radioita. Radio Pookin lähetyksiä tehdään myös Bauer Median Turun ja Tampereen studioilta.

SBS Finland ilmoitti marraskuussa 2011 ostavansa Radio Pookin osakekannan, ja valtioneuvosto hyväksyi kaupan joulukuussa 2011. Radio Pooki on näin ollen nykyisin osa Bauer Media Oy:tä, jonka omistaa Bauer Media Group.

Pookin perustaja Tapio Järvelä menehtyi lyhyen sairauden jälkeen Raahessa 6. joulukuuta 2021 76-vuotiaana.

## Kuuluvuusalue

Syyskuussa 2020 kuuluvuusalue laajeni Helsinkiin, Porvooseen ja Turkuun. Joulukuussa 2020 kuuluvuusalue laajeni Lappeenrantaan ja Kotkaan. Kesällä 2021 kuuluvuusalue laajeni Tampereelle sekä Lapualle. Lokakuussa 2022 Bauer Media sai Radio Pookille toimiluvan Jyväskylään, Kajaaniin, Parkanoon ja Pihtiputaalle.

## Historia

Radio Pooki aloitti toimintansa lokakuussa 1989, jolloin se kuului vain Raahen seudulla. Myöhemmin Pookiin liitettiin Ylivieskassa ja Nivalassa toimipaikkojaan pitävä Radio Foni, jolloin kuuluvuusalue laajeni entisen Radio Fonin alueelle. Myöhemmin kuuluvuutta on laajennettu Ouluun ja aina Tornioon saakka. Kuuluvuusalueen ulkopuolella asuvat voivat kuunnella kanavaa internetissä.

## Ohjelmisto

* Aamu 6–10: Paavo Törmi
:Neropatti 8–9

* Päivä 10–14: Jussi Häkkilä
:Toiveet ja terveiset 11–13

* Ti ja to klo 12-13 : Laulu elämälle : Marko Maunuksela

* Iltapäivä 14–18: Marja Ollakka
: Marjan kanssa kahavilla 15.30
: Ti klo 16–18: Puotipuksut

* Ma-ti klo 18-22: Tamminen & Salovaara

* Keskiviikko: Pooki Viihteellä 18–21: Joonas Hepola

* Torstai: Kuuntelen Tomppaa 18–22: Tommi Hedberg

* Pookin perjantai-ilta 18–22: Ari Kettukangas

* Pooki Disco 20–22. Ohjelmassa soi kotimainen discomusiikki, jonka päättää illan viimeinen hidas kappale.

* Lauantai: Lauantai-illan Huumaa 18–21: Sari Tamminen

* Sunnuntai: Pookin Lista 19–21

## Ohjelmakartta

tyhjät ruudukot = Kotimaisen tanssimusiikin parhaat - Tauotonta musiikkia.

## Palkinnot

Radiogaala 2019:
* Vuoden paikallinen radiojuontaja: Ari Kettukangas

Radiogaala 2020:

* Vuoden paikallinen radio: Radio Pooki
* Vuoden paikallinen radio-ohjelma: Pooki Viihteellä (Joonas Hepola)
* Vuoden paikallinen radiojuontaja: Ari Kettukangas

Radiogaala 2024:

* Vuoden radio

## Yhteystietoja
* Studionumero: 0700&nbsp;392&nbsp;111
* Tekstiviesti: 17&nbsp;106
* WhatsApp: 040&nbsp;550&nbsp;7660

## Lähteet
* Mediamonitorin taajuuslista

### Viitteet

## Aiheesta muualla
* Radio Pookin kotisivut